'અરે, સાહેબ, આપ ગોધાવીની ગૂપચૂપ મુલાકાત લઇ ગયા એની ખબર પડી એટલે આપને ફોન કરવો પડ્યો.' બોલનાર વ્યક્તિના અવાજમાં વિવેકની સાથે આત્મગૌરવનો રણકો હતો. 'ખોબા જેવડા ગોધાવી ગામમાં તો કોઇ અજાણ્યું ગલૂડિયું આવે તોય એ બાતમી અમારા સુધી પહોંચી જાય છે.' આટલી પ્રસ્તાવના પછી એ વ્યક્તિએ હસીને પોતાની ઓળખાણ આપી. 'જે જમીનમાં આપને રસ છે, એમાં મારોય હિસ્સો છે. મારું નામ જિતેન્દ્રસિંહ દિલાવરસિંહ વાઘેલા. રિટાયર્ડ પોલીસ ઇન્સ્પેક્ટર. લોકો મને જિતુભાના નામે ઓળખે છે એટલે એ નામ તો આપે પણ સાંભળ્યું હશે.'